Die Suider-Afrika Agri-inisiatief verwelkom Rakgase-uitspraak - AgriOrbit
Home Agri News Die Suider-Afrika Agri-inisiatief verwelkom Rakgase-uitspraak
Die Suider-Afrika Agri-inisiatief (Saai) het in ‘n persverklaring gesê hy verwelkom die uitspraak van die Gautengse Hooggeregshof, wat die Departement van Landelike Ontwikkeling en Grondhervorming dwing om ‘n staatsplaas te verkoop aan David Rakgase, ’n begunstigde van grondhervorming in Limpopo. Rakgase boer vir die afgelope 27 jaar al op dié plaas.
Privaateiendomsreg is die sleutel tot investering, groei, welvaartskepping en werkskepping – veral in landbou. Dit is die hoeksteen van kollateraal in produksiefinansiering en die bakermat van ekonomiese groei. Dit is betreurenswaardig, sê Saai, dat die departement so dikwels deur die howe gedwing moet word om hul mandaat uit te voer.
Oorwinning vir begunstigdes van grondhervorming
Saai fasiliteer op 11 September 2019 ’n boeredag by The Hub Georges Valley in Tzaneen vir ontwikkelende boere en die begunstigdes van grondhervorming in Limpopo, waar hulle versoek het om titelaktes op die agenda te plaas. – Persverklaring, Saai
Next article#AgriMarkets: SA agriculture trade balance narrowed in Q2, 2019